Investițiile Microsoft în AI pun în pericol promisiunile de mediu. Va reuși gigantul american să rămână pe drumul sustenabilității?
Microsoft mizează pe inteligența artificială pentru a schimba lumea, dar creșterea explozivă a infrastructurii necesare pentru dezvoltarea acestei tehnologii ridică semne de întrebare tot mai serioase privind angajamentele companiei față de mediu. Vicepreședintele Microsoft, Brad Smith, a recunoscut deschis că planul de a deveni o companie carbon negativă până în 2030 este acum „mult mai complicat” decât părea inițial.